b'\n_START_ARTICLE_\nHaunting Ground\n_START_SECTION_\nHandling\n_START_PARAGRAPH_\nSpilleren styrer Fiona Belli, en ung kvinne som v\xc3\xa5kner i et mystisk slott som ser ut til \xc3\xa5 ligge i Italia. Hun har akkurat v\xc3\xa6rt involvert i en bilulykke med sine foreldre, men minnene om ulykken er uklare. N\xc3\xa5r hun v\xc3\xa5kner befinner hun seg i et metallbur i et slakterrom. Siden buret ikke er l\xc3\xa5st, klatrer hun ut, men blir skremt av et stort, snerrende dyr som l\xc3\xb8per forbi henne. Fiona begynner fort \xc3\xa5 se seg om etter svar og en vei ut av slottet. P\xc3\xa5 veien m\xc3\xb8ter hun en hvit sch\xc3\xa6ferhund ved navn Hewie som blir hennes faste f\xc3\xb8lgesvenn gjennom spillet. Ettersom Fionas situasjon blir stadig mer forstyrrende finner hun ut at hun er b\xc3\xa6rer av Azoth, noe slottets beboere er ute etter.\n_START_SECTION_\nGameplay\n_START_PARAGRAPH_\nFiona, den spillbare karakteren, m\xc3\xa5 bli guidet gjennom og rundt Belli Castle for \xc3\xa5 finne en vei ut. P\xc3\xa5 ferden m\xc3\xa5 spilleren l\xc3\xb8se forskjellige puslespill, l\xc3\xa5se opp d\xc3\xb8rer og slippe unna, gjemme seg eller fors\xc3\xb8ke \xc3\xa5 sl\xc3\xa5ss mot slottets beboere. Fiona har selskap av Hewie, og de to m\xc3\xa5 jobbe sammen for \xc3\xa5 l\xc3\xb8se enkelte puslespill eller utman\xc3\xb8vrere sine forf\xc3\xb8lgere._NEWLINE_Gjennom spillet vil slottets beboere jage etter og angripe Fiona, og hvis unng\xc3\xa5tt lenge nok, gir de seg for en viss tid. Selv om det g\xc3\xa5r an \xc3\xa5 angripe tilbake med spark, Hewies biting eller alkymiske lagde v\xc3\xa5pen, ligger spillets fokus p\xc3\xa5 at spilleren skal unng\xc3\xa5 fiendene lenge nok til \xc3\xa5 finne et gjemmested. Slottets beboere jager Fiona individuelt inntil de blir stoppet i en bosskamp, hvorav en ny fiende vil jage etter henne. To skapninger eksisterer i tillegg til slottets vedlikeholdere, og selv om begge er ufarlige for Fiona, kan de alarmere den jaktende fienden om hennes stedsbefinnelse og skape panikk. Den f\xc3\xb8rste er sm\xc3\xa5 flytende kuler av sterkt bl\xc3\xa5tt lys kjent som Luminescents. Disse f\xc3\xb8lger Fiona og lager en h\xc3\xb8y lyd hvis de kommer fysisk kontakt med henne. Den andre er sm\xc3\xa5, groteske foster-liknende homunculi som fester seg selv til Fionas ben og gir utl\xc3\xb8p for et skj\xc3\xa6rende hyl._NEWLINE_Hewie joiner Fiona tidlig i spillet, medf\xc3\xb8lgende forskjellige spillerstyrte kommandoer for \xc3\xa5 utf\xc3\xb8re handlinger som bjeffing eller snerring n\xc3\xa5r han oppdager en felle eller trussel. Han kan bli kommandert til \xc3\xa5 bli, f\xc3\xb8lge, angripe, hente og gi labb. For \xc3\xa5 vedlikeholde et godt forhold med sin nye kamerat m\xc3\xa5 Fiona uttrykke kommandoer til Hewie, gi ham bel\xc3\xb8nning eller irettesette ham avhengig av om han adlyder eller ikke. \xc3\x85 rose eller vitalisere Hewie n\xc3\xa5r han blir skadet vedlikeholder ogs\xc3\xa5 hans interesse. Hewie vil ignorere Fionas kommandoer og vandre avg\xc3\xa5rde hvis han ikke f\xc3\xa5r nok oppmerksomhet, og hvis han blir konsekvent feilbehandlet kan han angripe henne. Ved lettere vanskelighetsgrader kan Hewie bli sl\xc3\xa5tt bevisstl\xc3\xb8s ved \xc3\xa5 ha p\xc3\xa5tatt seg for mange skader, men kan bli revitalisert. I Hard modus blir han drept etter \xc3\xa5 ha f\xc3\xa5tt samme antall skader, noe som ender spillet._NEWLINE_N\xc3\xa5r m\xc3\xb8tt med enkelte hendelser eller forlengede fiendeangrep og jakting, blir Fiona redd. Hvis hun forblir redd over en lenger periode vil hun g\xc3\xa5 inn i panikkmodus og l\xc3\xb8pe. Panikkmodus for\xc3\xa5rsaker uklarheter p\xc3\xa5 skjermen, fargene forsvinner i omgivelsene hennes og en freeze-frame effekt, samt at kontrollen vibrerer i takt, gir uttrykk for Fionas raske hjerteslag. Spilleren kan ikke stoppe Fiona fra \xc3\xa5 l\xc3\xb8pe og m\xc3\xa5 avverge at hun l\xc3\xb8per inn i vegger eller objekter. Ved \xc3\xa5 l\xc3\xb8pe inn i et annet scenario gj\xc3\xb8r at hun kollapser og kryper bort; ved dette punktet vil mer skade drepe henne. Panikkmodus endes ved \xc3\xa5 unng\xc3\xa5 fienden lenge nok.\n_START_SECTION_\nKarakterer\n_START_PARAGRAPH_\nFiona (som har f\xc3\xa5tt stemme av Cornelia Hayes) er den atten \xc3\xa5r gamle jenta som spilleren styrer. Hun hadde nylig flyttet hjemmefra for \xc3\xa5 begynne p\xc3\xa5 college og var p\xc3\xa5 bes\xc3\xb8k hos dem da bilulykken inntraff. Hennes mor Ayla d\xc3\xb8de momentant, og selv om hennes far Ugo overlevde ulykken, ble han nesten umiddelbart drept av en mann med kniv. Til tross for at Fiona ikke er veldig atletisk (hvilket vissnok skal v\xc3\xa6re grunnen til at faller i mange scener), gj\xc3\xb8r hun opp for dette med sitt kvikke sinn._NEWLINE_Hewie er en hvit sch\xc3\xa6ferhund som Fiona finner lenket i slottets uteg\xc3\xa5rd, og redder. Spillerens sammenhengende behandling av Hewie bestemmer hvor godt og raskt han hjelper Fiona gjennom spillet._NEWLINE_Debilitas (som har f\xc3\xa5tt stemme av Lex Lang og Clement von Franckenstein) er vedlikeholder av slottets hage. Til tross for hans enorme og truende utseende er Debilitas mentalt forstyrret og har mentaliteten til et barn. Ved synet at Fiona vil han jage etter henne i den tro at hun er en stor dukke. Hvis Fiona kommer for n\xc3\xa6r under en jaktsekvens, vil Debilitas ta tak i henne og, gjennom en bj\xc3\xb8rneklem, knuse henne til d\xc3\xb8de. Han er den eneste fienden i spillet du ikke trenger \xc3\xa5 drepe._NEWLINE_Daniella (som har f\xc3\xa5tt stemme av Moira Quirk) lager mat og gj\xc3\xb8r husarbeid rundt om i slottet. Hun virker \xc3\xa5 v\xc3\xa6re i sene tjue\xc3\xa5rene og er vakker av utseende, men bevegelsene hennes er robotaktige og oppf\xc3\xb8rselen hennes er urovekkende. Hun viser seg til slutt \xc3\xa5 v\xc3\xa6re en homunculus, et menneskelaget produkt. I begynnelsen virker Daniella emosjonsl\xc3\xb8s, men til Fionas forferdelse opplever hun at Daniella har tendenser til ustabile hum\xc3\xb8rsvingninger og maniske latteranfall. Daniella ser ut til \xc3\xa5 v\xc3\xa6re gal, hvorp\xc3\xa5 hun blander morderiske intensjoner og \xc3\xa5 fullstendig ignorere Fiona for \xc3\xa5 gj\xc3\xb8re renhold i stillhet p\xc3\xa5 slottet. Til tross for hennes vakre utseende hater hun \xc3\xa5 se seg selv i speilet, og vil forskrekket begynne \xc3\xa5 hyle ved synet av sin egen refleksjon. Daniella jakter etter Fiona ut av sjalusi for at Fiona kan f\xc3\xa5 barn og innehar Azoth, noe Daniella tror vil gj\xc3\xb8re henne selv menneskelig, og fullstendig. Daniella kan drepe Fiona enten ved \xc3\xa5 spidde henne med en lang glassbit eller en glohet smijernsstang, avhengig av spillerens handlinger._NEWLINE_Riccardo (som har f\xc3\xa5tt stemme av Greg Ellis) er slottets grunneier. Han p\xc3\xa5st\xc3\xa5r selv \xc3\xa5 v\xc3\xa6re en stor alkymist og mener at ingenting kan drepe ham. Som en munk-liknende figur ser det i begynnelsen ut som om han er personen med ansvaret for slottet, men i realiteten er han bare er en tjener. Riccardo s\xc3\xb8ker etter Fionas Azoth fordi han trenger den for \xc3\xa5 bli f\xc3\xb8dt p\xc3\xa5 ny. I motsetning til de andre forf\xc3\xb8lgerne virker ikke Riccardos intensjon \xc3\xa5 drepe Fiona, men heller sl\xc3\xa5, fike til og sparke henne. Dette til tross, om Fiona kommer for n\xc3\xa6r ham under en jaktsekvens, kan han la seg rive med og drepe henne med pistolen sin. Han er smart og bestemt, og vil skremme henne ved \xc3\xa5 avfyre pistolen i luften. Han kan drepe henne ved \xc3\xa5 treffe hodet. Som en av to kloner av Lorenzo, kan Riccardo rent teknisk regnes som Fionas onkel._NEWLINE_Lorenzo Aureolus Belli (som har f\xc3\xa5tt stemme av Robin Atkin Downes som ung/voksen mann og Enn Reitel som gammel mann) er en bakgrunnsfigur i mesteparten av spillet og gj\xc3\xb8r alt hva han kan for \xc3\xa5 hjelpe Fiona. Lite er visst om han, utenom faktumet at han er veldig gammel. Lorenzo lagde to kloner: Ugo Belli og Riccardo Belli, men kun Ugo ble gitt Azoth. Riccardo feilet i fors\xc3\xb8ket p\xc3\xa5 \xc3\xa5 ta Azoth fra Ugo, men skj\xc3\xb8nte at Ugos datter Fiona hadde f\xc3\xa5tt Azoth i arving fra sin far. Etter at Fiona har nedkjempet Debilitas, Daniella og Riccardo, og m\xc3\xb8ter Lorenzo som da avsl\xc3\xb8rer sine intensjoner, som er \xc3\xa5 f\xc3\xa5 Azoth for \xc3\xa5 oppn\xc3\xa5 ud\xc3\xb8delighet, forteller han at han hjalp henne for \xc3\xa5 bringe henne n\xc3\xa6rmere seg. Lorenzo er urokkelig bestemt og vil ikke gi opp \xc3\xa5 jakte, og ethvert fors\xc3\xb8k p\xc3\xa5 \xc3\xa5 drepe ham mislykkes da han bare gjenoppst\xc3\xa5r.'